৪৮ ঘন্টার মধ্যে আবহাওয়ার বিরাট পরিবর্তন, ভাসবে কোন কোন জেলা?

কলকাতা: ‘হিমের পরশ লেগেছে হাওয়ার পরে’, সকালবেলায় ঘাসের আগায় শিশিরের রেখা ধরে…। নভেম্বর শহর শীতের (WB Winter Update) আগমনী বার্তা দিচ্ছে। নীল আকাশ,সকালে শিরশিরে হাওয়া। ভোরে কুয়াশার চাদরে মুড়ল শহর। কমেছে শহরের তাপমাত্রা। কিন্ত হাওয়া অফিস বলছে, আগামী ৪৮ ঘণ্টার মধ্যে ঘুরবে হাওয়া। এই সময়কালে কলকাতায় বৃষ্টিপাতের বিশেষ সম্ভবনা নেই। আংশিক মেঘলা আকাশ থাকবে বলেই জানিয়েছে হাওয়া অফিস। তবে বিক্ষিপ্ত বৃষ্টিপাত দেখা যাবে উত্তরবঙ্গজুড়ে। সোমবার হালকা থেকে মাঝারি বৃষ্টিপাতের সম্ভবনা রয়েছে উত্তরের পার্বত্য জেলাগুলিতে। তবে মঙ্গলবার থেকে আর বৃষ্টির কোনও সম্ভবনা নেই।

বঙ্গোপসাগরে ফের নিম্নচাপ। উপকূলজুড়ে বৃষ্টি ও ঝড়ের সতর্কতা, মৎস্যজীবীদের জন্য নিষেধাজ্ঞা জারি। বঙ্গোপসাগরে ফের গভীর নিম্নচাপ তৈরি হওয়ায় দক্ষিণবঙ্গের উপকূলবর্তী জেলাগুলিতে বৃষ্টির পূর্বাভাস জারি করা হয়েছে। পূর্ব মধ্য বঙ্গোপসাগর ও তৎসংলগ্ন মায়ানমার উপকূলে এই নিম্নচাপটি ঘনীভূত হয়েছে। এর প্রভাবে আগামী বুধবার, ৫ই নভেম্বর পর্যন্ত পূর্ব- মধ্য ও সংলগ্ন উত্তর-পূর্ব বঙ্গোপসাগর এবং দক্ষিণ বাংলাদেশ উপকূলবর্তী অঞ্চলগুলিতে ঝড়-বৃষ্টি জারি থাকবে। আবহাওয়া দফতর সূত্রে খবর, এই সময় দমকা ঝড়ো হাওয়ার দাপট থাকবে। হাওয়ার গতিবেগ থাকতে পারে ঘণ্টায় ৩৫ থেকে ৪৫ কিলোমিটার, যা সর্বোচ্চ ৫৫ কিলোমিটার পর্যন্ত পৌঁছাতে পারে। এই গভীর নিম্নচাপের ফলে সমুদ্রপৃষ্ঠে ভারী থেকে অতি ভারী বৃষ্টির সম্ভাবনা রয়েছে এবং সমুদ্র ও নদী উত্তাল থাকবে। ঝোড়ো হাওয়া ও উত্তাল পরিস্থিতির কথা মাথায় রেখে ৫ই নভেম্বর বুধবার পর্যন্ত মৎস্যজীবীদের নদী ও সমুদ্রে যেতে কঠোরভাবে নিষেধ করা হয়েছে। সমস্ত মৎস্যজীবী ট্রলারকে অবিলম্বে উপকূলে ফিরে আসার নির্দেশ দেওয়া হয়েছে।

আরও পড়ুন: SIR-এর শুরুর দিনেই রাজপথে মমতা-অভিষেক, ঠিক কী কী কর্মসূচি রয়েছে?

​নিম্নচাপের পরোক্ষ প্রভাবে আগামী শুক্রবার পর্যন্ত দক্ষিণবঙ্গের (South Bengal) উত্তর ও দক্ষিণ ২৪ পরগনা এবং পূর্ব মেদিনীপুরে হালকা থেকে মাঝারি বৃষ্টি হতে পারে। আকাশ মেঘলা থাকার পাশাপাশি এই জেলাগুলির উপকূলবর্তী অংশে ঝড়ো হাওয়া বইবে। দক্ষিণবঙ্গের অন্যান্য জেলাগুলিতেও আকাশ আংশিক মেঘলা থাকার সম্ভাবনা রয়েছে। প্রশাসন সমগ্র দুর্যোগ পরিস্থিতির উপর কড়া নজর রাখছে এবং মহকুমা ও জেলা স্তরে কন্ট্রোল রুম খোলা হয়েছে। শনিবার থেকে বৃষ্টি কমে গিয়ে ফের শুষ্ক আবহাওয়ার সম্ভাবনা রয়েছে। কলকাতায় বুধবার পর্যন্ত রোদ্রজ্জ্বল ঝলমলে আকাশের দেখা মিলবে। তবে বুধবার দুপুরের পর থেকে আংশিক মেঘলা আকাশের দেখা মেলার সম্ভাবনা রয়েছে। বাতাসে জলীয় বাষ্পের পরিমাণও বাড়বে। ফলে রাতের তাপমাত্রা আবারও বাড়তে পারে। তবে চলতি সপ্তাহে কলকাতায় বৃষ্টি হওয়ার সম্ভাবনা প্রায় নেই।

উত্তরবঙ্গে আগামী কয়েকদিন বৃষ্টির পূর্বাভাস নেই। শুষ্ক রৌদ্রজ্জ্বল আবহাওয়া থাকবে। রাতের তাপমাত্রায় কিছুটা পতন হলেও দিনের তাপমাত্রা মোটের উপর একইরকম থাকবে। দার্জিলিং–কালিম্পংয়ের পাহাড়ে সকাল-রাতে কুয়াশা। আগামী রবিবার পর্যন্ত বৃষ্টির সম্ভাবনা নেই বললেই চলে।

দেখুন ভিডিও